CELEX: 62016TN0141
Language: sl
Date: 2016-04-04 00:00:00
Title: Zadeva T-141/16: Tožba, vložena 4. aprila 2016 – Evropska komisija/IEM

30.5.2016   
            
            
               SL
            
            
               Uradni list Evropske unije
            
            
               C 191/39
            
         Tožba, vložena 4. aprila 2016 – Evropska komisija/IEM
   (Zadeva T-141/16)
   (2016/C 191/51)
   Jezik postopka: grščina
   
      Stranki
   
   
      Tožeča stranka: Evropska komisija (zastopnik: S. Lejeune, agent)
   
      Tožena stranka: IEM – Erga – Erevnes – Meletes Perivallontos kai Chorotaxias AE (Atene, Grčija)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               toženi stranki naloži plačilo zneska 105 416,47 EUR z zamudnimi obrestmi po obrestni meri, ki jo je Evropska centralna banka uporabljala za operacije glavnega refinanciranja na dan 1. julija 2010 (2,0 %), povišani za en odstotek (1,0 %), torej skupaj tri odstotke (3 %), ki tečejo od 6. julija 2010 do celotnega plačila tega zneska, zmanjšanega za 30 208 EUR (plačilo s kompenzacijo z dne 4. septembra 2010), in
            
         
               —
            
            
               toženi stranki naloži plačilo stroškov tega postopka.
            
         
      Tožbeni razlogi in bistvene trditve
   
   Tožeča stranka s to tožbo, vloženo pri Splošnem sodišču na podlagi člena 272 PDEU, predlaga izdajo odločbe, s katero se toženi stranki nalaga, da Evropski komisiji plača znesek 75 208,47 EUR, skupaj z zamudnimi obrestmi, na podlagi pogodbe FAIR-CT98-9544 za dejavnost, naslovljeno „Odkritje nove metode za pranje in razkoščičenje sadja“.
   Evropska komisija kot glavno pravno podlago navaja kršitev pogodbenih obveznost, ki jih je storila tožena stranka, pri čemer zlasti trdi, da znesek, plačan toženi stranki na podlagi navedene pogodbe, ni bil uporabljen za kakršnokoli dejavnost v zvezi s pogodbo in da tožena stranka ni predložila nobenih dokazil v zvezi s tem. Podredno Evropska komisija zatrjuje neupravičeno obogatitev tožene stranke, kot je določena v členih 904 in 908 civilnega zakonika.